Elizabet Moltman-Vendel

Elizabet Moltman-Vendel (; ) — Almaniya feministi teoloqu, müəllif və jurnalisti. 
 Həyatı 
Elizabet Moltman-Vendel 25 iyul 1926-cı ildə Almaniyanın Herne şəhərində anadan olub. Gənclik dövründə xüsusilə II Dünya müharibəsinin təsiri altında, həyatına dair ciddi düşüncələr və təcrübələr yaşayıb. 1942-ci ildə “Bekennende Kirche” ("İtirafçı kilsə") təşkilatına qoşulmuş və bu dövr onun həyatında mənəvi və ideoloji cəhətdən mühüm bir yer tutmuşdur. Təhsilini Göttingen Universitetində almış, burada teologiya üzrə doktorluq dərəcəsini qazanmışdır. Bu onun intellektual inkişafı və feminist teologiyanın əsaslarını formalaşdıran dövr idi. Bu təhsil onu, həm dini həm də fəlsəfi sahələrdə daha dərindən araşdırmalar etməyə yönləndirmişdir.

Elizabet Moltman-Vendelin həyatında dönüş nöqtələrindən biri 1972-ci ildə feminist teologiya ilə tanışlığı oldu. Bu sahəyə daxil olan ilk illərindən etibarən, o, feminist təfəkkürün teologiya ilə birləşdirilməsinin vacibliyini vurğuladı. Onun əsərləri qadınların teologiya sahəsindəki yerini, şəxsiyyətlərini və cəmiyyətdəki rollarını dərinləşdirməklə yanaşı, dini inancların da qadınlar tərəfindən necə yaşandığını və anlaşıldığını araşdırır. Elizabet Moltman-Vendelin ən məşhur əsərlərindən biri olan "The Women Around Jesus" (1980), qadınların İsanın həyatında və təlimlərindəki rolunu analiz edir və bu təhlilin feminist bir prizmasından təqdim edir. Əsər, qadınların din və cəmiyyətdəki yerinin dəyişməsindəki vacib mərhələləri aydınlaşdırır. Başqa bir mühüm əsəri isə "I Am My Body: A Theology of Embodiment" (1995) oldu. Bu əsərdə o, insan bədəninin teoloji və feminist bir perspektivdən necə başa düşüldüyünü araşdırmış və qadınların öz bədənləri üzərindəki güclərini, həmçinin onların teoloji baxımdan necə qiymətləndirildiyini göstərmişdir. "God His & Hers" (1999) əsəri ilə isə Tanrı anlayışının cinsiyyətin və feminizmin prizmasında təhlilini təqdim edib.

Elizabet Moltman-Vendel 7 iyun 2016-cı ildə Tübingen şəhərində vəfat etmişdir. 
 Şəxsi həyatı 
Elizabet Moltman-Vendel 1952-ci ildə tanınmış alman teoloqu Yürgen Moltmann ilə evlənmiş və onların dörd qızı olmuşdur.

 İstinadlar 

 Xarici keçidlər 
 NEWW Women Writers